Այլ բան է, երբ այդ սադրանքին մասնակցում է պետական բյուջեից վարձատրվող չինովնիկանման մի անձ. Քրիստինա Նազարյան
12:38 - 3/Նոյեմբերի/2019
Որոշ ԶԼՄ-ներ պնդում են, որ այդ անորակ, անճաշակ, ու, ամենակարևորը, հրահրող ու սադրիչ պերֆոմանսին մասնակցել է «Իմ քայլը» խմբակցության քարտուղարը:
Մի բան է, երբ 15-20 տարեկան երեխաները իրենց գլխու «ներկայացում» են «բեմադրում», որը կարող լինել տաղանդավոր, կամ գոնե ճաշակով և կարող է լինել այնպիսին, ինչպիսին ստացվել էր, մի այլ բան է, երբ այդ սադրանքին մասնակցում է պետական բյուջեից վարձատրվող չինովնիկանման մի անձ:
Եթե այդ լուրը ճիշտ է, ինչը խնդիր չի հանդիսանա ապացուցել որևիցե մեկի համար, քանի որ բազում ձայնագրություններ կան, ապա սա նպատակադրված սադրանք է, որը հովանավորվում է «Իմ քայլը» եթե ոչ կուսակցության, ապա ԱԺ խմբակցության կողմից:
Եթե այդ քարտուղարը իրոք մասնակցել է այդ ցածրակարգ սադրանքին, չտեղեկացնելով իր ղեկավարությանը (կանխատեսում եմ` «մենք չգիտեինք, շաբաթ օր էր, նա ազաաատ ու հպաաարտ քաղաքացի է , իրա դուռն է կուզի` կջարդի » տիպի արդարացումներ), ապա խմբակցությունը պարտավոր է հանրությանը սադրող և բախումներ հրահրող քարտուղարին ազատել աշխատանքից:
Իսկ եթե խմբակցությունյունը դա չարեց, ապա դա առնվազն քաղհասարակության կողմից կդիտվի իբրև իրենց հովանու ներքո կազմակերպված սադրանք և բախումների հրահրում: